Opetushallitus


VAIKUTTAMISKAMPANJA
________________________________________________________
Yhteiskuntaopin oppiaineen perusopetuksen päättöarvioinnin tukimateriaali

ALOITUS
Tukimateriaalin tarkoituksena on tavoitteen T7 mukaisesti ohjata oppilasta ymmärtämään demokraattisia toimintatapoja ja toimimaan aktiivisena omaa lähiyhteisöä kehittävänä kansalaisena. Lisäksi oppilasta ohjataan tavoitteen T9 mukaisesti osallistumaan yhteiskunnalliseen toimintaan ja keskusteluun. 
Tehtävä tarjoaa mahdollisuuden osoittaa eri arvosanakriteerien mukaista osaamista. Lisäksi se tarjoaa oppilaalle mahdollisuuden itsearviointiin.


OHJE OPETTAJALLE
Oppitunnin tavoite
Oppituntien tavoitteena on oppia soveltamaan demokraattisia toimintatapoja ja oppia vaikuttamistaitoja (T7, T9). Lisäksi harjoitellaan tiimityötä.

Opettaja voi käyttää tehtävää joko formatiiviseen tai summatiiviseen arviointiin. Opettaja voi arvioida oppilaan osaamista tekemällä havaintoja tiimityöstä oppitunnin aikana. Tehtävä antaa myös oppilaalle mahdollisuuden itsearviointiin. 
Oppitunnin kulku
Tavoitteet ja kriteerit
Opetuskokonaisuuden aluksi opettaja esittelee tavoitteet ja antaa ohjeen siitä, miten tiimien tulee työskennellä. Jo ennen työskentelyn aloittamista oppilaat saavat nähdä arviointikriteerit.
Työskentelyohje
Tiimejä kehotetaan pohtimaan, mikä olisi ongelma, johon he haluavat vaikuttaa. Aihe voi löytyä omasta koulusta tai asuinkunnasta, mutta se voi olla myös valtakunnallinen tai jopa globaali aihe.
Tiimit miettivät, kuka heidän vaikuttamiskampanjansa kohde olisi eli kuka voi vaikuttaa ongelman ratkaisuun. Tämän jälkeen he miettivät, mitkä vaikuttamistavat olisivat hyviä juuri sille kohderyhmälle, jolla on valta vaikuttaa heidän valitsemaansa ongelmaan.
Oppilaat voivat esimerkiksi 
· tehdä julisteita
· laatia mielipidekirjoituksen tai blogitekstin
· suunnitella some-päivityksiä
· laatia adresseja
· suunnitella mielenosoitusta 
· pyytää rehtorilta vastaanottoaikaa lobbausta varten. 
Kaikkia tiimien suunnitelmia ei välttämättä tarvitse toteuttaa oikeasti (esim. mielenosoitus). Riittää, kun tiimillä on toteutuksesta suunnitelma, jonka he voivat esittää muulle ryhmälle. Tiimejä kuitenkin rohkaistaan toteuttamaan kampanja myös oikeasti.
Arviointi
Opetuskokonaisuuden lopuksi oppilas tekee itsearvioinnin osaamisestaan ja käyttää siinä oheista taulukkoa apunaan. Opettaja arvioi oppilaiden osaamista tekemällä havaintoja tiimityöskentelyn aikana.

ARVIOINTI
	ARVOSANA
	TEHTÄVÄSSÄ OSOITETUN OSAAMISEN KUVAUS ARVOSANALLE

	
5
	Oppilas hyväksyy tiimissään demokraattisesti valitun aiheen.
Oppilas osaa ohjatusti ehdottaa aiheeseen sopivia vaikuttamiskeinoja.
Oppilas ottaa kantaa tiimin valitsemaan aiheeseen.

	
7
	Oppilas ehdottaa demokraattisia tapoja valita tiimin aihe.
Oppilas osaa antaa esimerkkejä siitä, minkälaisia vaikuttamistapoja valittuun ongelmaan olisi.
Oppilas perustelee mielipiteensä tiimin aiheesta.

	
8
	Oppilas soveltaa demokraattisia toimintatapoja tiimin aiheen valinnassa.
Oppilas vertailee erilaisia tapoja vaikuttaa valittuun ongelmaan.
Oppilas perustelee monipuolisesti mielipiteensä tiimin valitsemasta aiheesta.

	
9
	Oppilas soveltaa demokraattisia toimintatapoja tiimin aiheen valinnassa.
Oppilas tekee perusteltuja ehdotuksia siitä, miten vaikuttamiskampanja pitäisi toteuttaa.
Oppilas osallistuu rakentavasti tiimissä käytävään keskusteluun ja esittää arvioita tiimin aiheesta käydystä keskustelusta.




OHJE TIIMEILLE TYÖN ETENEMISESTÄ




Päättäkää tiimissänne demokraattisesti, mihin ongelmaan haluatte puuttua.


Kenellä on valta vaikuttaa ongelman ratkaisuun eli kehen yritätte vaikuttaa?


Minkälaisia erilaisia vaikuttamis-tapoja voisitte käyttää?


Tehkää toiminta-suunnitelma. Pohtikaa esim. työnjakoa.


Toteuttakaa ja/tai esitelkää kampanja!


